ᱨᱚᱬᱫᱤᱯ ᱦᱳᱰᱟ

ᱨᱚᱬᱫᱤᱯ ᱦᱳᱰᱟ (, ; ᱡᱟᱱᱟᱢ ᱒᱐ ᱚᱜᱚᱥᱴ ᱑᱙᱗᱖) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱟᱠᱴᱚᱨ ᱟᱨ ᱤᱠᱣᱮᱥᱴᱨᱤᱭᱟᱱ(equestrian) ᱠᱟᱱᱟᱭ ᱾ ᱱᱩᱭ ᱫᱚ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟ.ᱢᱤ ᱠᱷᱟᱹᱛᱤᱨ ᱵᱷᱟᱹᱜᱤ ᱞᱮᱠᱟᱛᱮ ᱠᱚ ᱵᱟᱰᱟᱭ ᱠᱟᱫᱮᱭᱟ ᱾ ᱨᱚᱬᱫᱤᱯ ᱫᱚ ᱵᱟᱨᱭᱟ ᱥᱴᱟᱨᱰᱚᱥᱴ ᱟᱣᱟᱨᱰ ᱟᱨ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱟᱨ ᱤᱱᱴᱚᱨᱱᱮᱥᱱᱟᱞ ᱤᱱᱰᱤᱭᱟᱱ ᱯᱷᱤᱞᱢ ᱟᱠᱟᱰᱮᱢᱤ ᱟᱣᱟᱨᱰᱥ ᱞᱟ.ᱜᱤᱱ ᱵᱟᱪᱷᱚᱱ ᱵᱟᱲᱟ ᱠᱟᱱᱟᱭ ᱾  

ᱨᱚᱬᱫᱤᱯ ᱦᱳᱰᱟ ᱫᱚ ᱨᱳᱦᱛᱚᱠ, ᱦᱚᱨᱭᱟᱬᱟ ᱨᱮ ᱢᱤᱫ ᱡᱟᱴ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱭ ᱫᱚ ᱢᱳᱛᱤᱞᱟᱞ ᱱᱮᱦᱨᱩ ᱥᱠᱩᱞ ᱚᱯᱷ ᱥᱯᱳᱨᱴᱥ ᱨᱮ ᱯᱟᱲᱦᱟᱣ ᱞᱮᱱᱟᱭ ᱾ ᱚᱱᱰᱮ ᱜᱮ ᱱᱩᱭ ᱫᱚ ᱟᱠᱴᱤᱝ ᱡᱤᱭᱟᱱ ᱮ ᱮᱦᱚᱵ ᱞᱮᱫ-ᱟ ᱾ ᱛᱟᱭᱚᱢ ᱛᱮ ᱱᱩᱭ ᱚᱥᱴᱨᱮᱞᱤᱭᱟ, ᱢᱳᱞᱵᱚᱨᱱ ᱨᱮ ᱦᱭᱩᱢᱟᱱ ᱨᱤᱥᱟᱨᱪ ᱢᱮᱱᱮᱡᱽᱢᱮᱸᱴ ᱨᱮ ᱰᱤᱜᱽᱨᱤ ᱦᱟᱛᱟᱣ ᱞᱮᱫ-ᱟ ᱾ ᱚᱱᱰᱮ ᱠᱷᱚᱱ ᱥᱤᱧᱟᱛ ᱛᱨ ᱨᱩᱣᱟ.ᱲ ᱦᱮᱡ ᱠᱟᱛᱮ ᱱᱩᱭ ᱢᱚᱰᱮᱞᱤᱝ ᱟᱨ ᱛᱷᱤᱭᱮᱴᱚᱨ ᱨᱮ ᱠᱟ.ᱢᱤ ᱮᱦᱚᱵ ᱞᱮᱫᱟᱭ ᱾ ᱱᱩᱭ ᱟᱡᱟᱜ ᱯᱩᱭᱞᱩ ᱦᱤᱱᱫᱤ ᱯᱷᱤᱞᱢ ᱫᱚ ᱢᱤᱨᱟ ᱱᱮᱭᱨ-ᱟᱜ ᱢᱳᱱᱥᱳᱱ ᱣᱮᱰᱤᱝ (᱒᱐᱐᱑) ᱠᱷᱟᱱ ᱮ ᱮᱦᱚᱵ ᱞᱮᱫᱟᱭ ᱾ ᱱᱩᱭ ᱫᱚ ᱵᱟᱨᱭᱟ ᱯᱮᱭᱟ ᱯᱷᱤᱞᱢ ᱫᱚ ᱵᱷᱟ.ᱜᱤ ᱵᱟᱝ ᱪᱟ.ᱞᱩ ᱞᱮᱱ ᱛᱟᱭᱟ, ᱡᱮᱢᱚᱱ ᱰᱤ (ᱯᱷᱤᱞᱢ)ᱰᱤ (᱒᱐᱐᱕) ᱟᱨ ᱠᱚᱨᱢᱚ ᱚᱨ ᱦᱳᱞᱤ (᱒᱐᱐᱙) ᱮᱢᱟᱱ ᱾

ᱡᱷᱚᱛᱚ ᱦᱚᱲᱟᱜ ᱡᱤᱭᱚᱱ ᱨᱮ ᱴᱚᱨᱱᱤᱝ ᱯᱚᱭᱮᱸᱴ ᱦᱤᱡᱩᱜ ᱞᱮᱠᱟ, ᱱᱩᱭᱟᱜ ᱡᱤᱭᱚᱱ ᱨᱮ ᱦᱚᱸ ᱴᱚᱨᱱᱤᱝ ᱯᱚᱭᱮᱸᱴ ᱦᱮᱡ ᱥᱮᱴᱮᱨᱮᱱᱟ, ᱨᱚᱬᱫᱤᱯᱼᱟᱜ ᱯᱷᱤᱞᱢ ᱣᱟᱱᱥ ᱚᱯᱚᱱ ᱮ ᱴᱟᱭᱤᱢ ᱤᱱ ᱢᱩᱢᱵᱟᱭᱤ (᱒᱐᱑᱐) ᱨᱮ ᱟᱭᱢᱟ ᱠᱟ.ᱣᱰᱤ ᱟᱨᱡᱟᱣ ᱞᱮᱫᱟᱭ ᱟᱨ ᱟᱡᱟᱜ ᱟᱠᱴᱤᱝ ᱦᱚᱸ ᱦᱚᱲ ᱠᱚ ᱴᱷᱮᱱ ᱟ.ᱰᱤ ᱯᱚᱥᱚᱱᱫᱽ ᱞᱮᱱᱟ ᱾ ᱥᱟᱦᱮᱵᱽ, ᱵᱤᱣᱤ ᱚᱨ ᱜᱮᱸᱜᱽᱥᱴᱟᱨ (᱒᱐᱑᱑) ᱨᱮ ᱟᱡᱟᱜ ᱠᱟ.ᱢᱤ ᱟᱭᱢᱟ ᱫᱩᱞᱟ.ᱲ ᱮ ᱧᱟᱢ ᱞᱮᱫᱟᱭ ᱾ ᱱᱩᱭ ᱫᱚ ᱱᱚᱶᱟ ᱯᱷᱤᱞᱢ ᱠᱷᱟ.ᱛᱤᱨ  ᱟᱭ.ᱟᱭ.ᱮᱯᱷ.ᱮ. ᱟᱣᱟᱨᱰ ᱯᱷᱚᱨ ᱵᱮᱥᱴ ᱥᱚᱯᱚᱨᱴᱤᱝ ᱟᱠᱴᱚᱨ ᱞᱟ.ᱜᱤᱱ ᱮ ᱵᱟᱪᱷᱚᱱ ᱨᱟᱠᱟᱵ ᱞᱮᱱᱟ ᱾ ᱚᱱᱟ ᱛᱟᱭᱚᱢ ᱨᱚᱬᱫᱤᱯ ᱦᱳᱰᱟ ᱡᱚᱱᱚᱛ ᱒ (᱒᱐᱑᱒) ᱟᱨ ᱡᱤᱥᱢ ᱒ (᱒᱐᱑᱒) ᱯᱷᱤᱞᱢ ᱠᱟᱨᱮ ᱠᱟ‌ᱢᱤ ᱧᱟᱢ ᱞᱮᱫᱟᱭ, ᱱᱚᱶᱟ ᱯᱷᱤᱞᱢ ᱨᱮ ᱱᱩᱭ ᱵᱚᱠᱥ ᱚᱯᱷᱤᱥ ᱨᱮ ᱨᱮᱠᱚᱰ ᱞᱮᱫᱟᱭ ᱾ ᱚᱱᱟ ᱛᱟᱭᱚᱢ ᱱᱩᱭ ᱨᱳᱰ ᱰᱨᱟᱢᱟ ᱯᱷᱤᱯᱢ ᱦᱟᱭᱣᱮ (᱒᱐᱑᱔) ᱟᱨ ᱡᱤᱭᱚᱱ ᱠᱟ.ᱦᱱᱤ ᱯᱷᱤᱞᱢ ᱨᱚᱝ ᱨᱚᱥᱤᱭᱟ (᱒᱐᱑᱔) ᱟᱨ ᱥᱚᱨᱵᱽᱡᱤᱛ (᱒᱐᱑᱖) ᱮᱢᱟᱱ ᱯᱷᱤᱞᱢ ᱠᱷᱟ.ᱛᱤᱨ ᱧᱮᱧᱮᱞᱤᱭᱟᱹ ᱠᱚ ᱛᱟᱞᱟᱨᱮ ᱟᱭᱢᱟ ᱫᱩᱞᱟ.ᱲ ᱮ ᱧᱟᱢ ᱞᱮᱫᱟᱭ ᱾

ᱯᱷᱤᱞᱢ ᱡᱤᱭᱚᱱ ᱨᱮ ᱠᱟ.ᱢᱤ ᱥᱟᱶᱛᱮ ᱨᱚᱬᱫᱤᱯ ᱫᱚ ᱛᱷᱤᱭᱮᱴᱚᱨ ᱠᱚᱨᱮ ᱦᱚᱸ ᱠᱟ.ᱢᱤI ᱟᱠᱟᱫᱟᱭ ᱾ ᱱᱩᱭ ᱫᱚ ᱥᱴᱮᱡᱽ ᱯᱞᱮ ᱨᱮ ᱯᱩᱭᱞᱩ ᱫᱚ ᱯᱞᱮ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱮᱦᱟᱵ ᱞᱮᱫᱟᱭ ᱾ ᱱᱩᱭᱟᱜ ᱯᱩᱭᱞᱩ ᱚᱱᱚᱞ ᱫᱚ ᱞᱤ ᱵᱽᱞᱮᱥᱤᱝ-ᱟᱜ ᱮ ᱣᱟᱞᱠ ᱤᱱ ᱫᱤ ᱣᱳᱰᱥ ᱠᱟᱱᱟ ᱾ ᱟᱨ ᱦᱚᱸ ᱱᱩᱭ ᱫᱚ ᱧᱩᱛᱩᱢᱟᱱ ᱤᱠᱣᱮᱥᱴᱨᱤᱭᱟᱱ(equestrian) ᱠᱟᱱᱟᱭ, ᱡᱟᱦᱟᱸᱭ ᱫᱚ ᱯᱳᱞᱳ, ᱥᱳ ᱡᱚᱢᱯᱤᱝ ᱟᱨ ᱰᱨᱮᱥᱮᱡᱽ ᱤᱵᱷᱮᱸᱴ ᱠᱚᱨᱮ ᱵᱷᱟᱜᱽ ᱦᱟᱛᱟᱣ ᱟᱠᱟᱫᱟᱭ ᱾ ᱱᱟᱶᱟ ᱫᱤᱞᱞᱤ ᱨᱮᱭᱟᱜ ᱳᱯᱮᱱ ᱰᱨᱮᱥᱮᱡᱽ ᱤᱵᱷᱮᱸᱴ ᱨᱮ ᱱᱩᱭ ᱨᱩᱯᱟ. ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾

References

External links



Category:1976 births
Category:Delhi Public School alumni
Category:Indian male film actors
Category:Indian male voice actors
Category:Indian taxicab drivers
Category:Living people
Category:Male actors in Hindi cinema
Category:Male actors from Haryana
Category:People from Rohtak